text: Voldsofre overladt til sig selv
  17 september 2014 kl. 12.21
  Ofre for vold kan ikke længere få hjælp af foreningen Hjælp Voldsofre. Lokalforeningen i Sønderjylland har nemlig nedlagt sig selv.
  Foreningen er stærkt utilfreds med landssekretariatet i Randers.
  Kontroverser har betydet, at foreningen i aftes nedlagde sig.
  - Jeg føler ikke, der blev fulgt op på nogle beslutninger. Og der var sager, jeg ikke blev orienteret om, siger Henning Wollsen, der er formand for lokalafdelingen Hjælp Voldsofre i Sønderjylland, ifølge Flensborg Avis.
  Det kommer til at gå ud over voldsofre:
  - Vi har det rigtig, rigtig skidt med det. Men vi føler ikke, vi har andre muligheder, siger Henning Wollsen.
  Artikel i Flensborg Avis
  